Kinezo-amerikanët për Trumpin
Një grup pakicë citon vlerat konservatore të Trumpit si të rëndësishme për të ardhmen e vendit
Një studim i ri i kryer nga tre organizatat aziatiko-amerikane tregon se mes votuesve aziatiko-amerikanë ka tre herë më shumë demokratë sesa ka republikanë dhe ata favorizojnë Hillary Clinton mbi Donald Trump. Por një grup, i quajtur kinezo-amerikanët për Trumpin, është duke shkuar kundër prirjes duke mbështetur fuqishëm manjatin e pasurive të patundshme. Korrespondentja e Zërit të Amerikës Elizabeth Lee u takua me ta në një miting të Trumpit dhe njofton nga Anaheim në Kaliforni. Mes qindra pjesëmarrësve, ata i dallon shpejt – Kinezo Amerikanët për Trumpin – dhe të gjithë duan të bëjnë një foto me ta. thotë një prej tyre. Kur banori i Los Anxhelesit Tian Wang zbuloi video të miliarderit Donald Trump në internet, filloi t’i pëlqente shumë kandidati që flet me gjuhë të thjeshtë. Wang krijoi grupin Kinezo-Amerikanët për Trumpin dhe e ka organizuar atë përmes aplikacionit të medias sociale WeChat. Grupi është rritur në gati 2 mijë vetë në Shtetet e Bashkuara. Ndërsa disa e përshkruajnë Trumpin si pa dorashka dhe politikisht jo-korrekt, anëtarët e këtij grupi thonë se nuk i bezdis një gjë e tillë. Qëndrimi i prerë i Trumpit përfshin një gjuhë të ashpër ndaj Kinës. Ai e ka quajtur atë manipuluese të monedhës. Por anëtarët e këtij grupi thonë se kjo nuk është problem. " Ata thonë se po e mbështesin Trumpin dhe partinë republikane pasi vlerat konservatore përputhen me vlerat bazë të vendit të tyre. Megjithëse janë pakicë mes aziatiko-amerikanëve dhe kinezo-amerikanëve, kur flitet se kë mbështesin për president, ata thonë se Trump personifikon atë ndryshim për të cilin ka nevojë vendi pas qeverisjes tetë vjecare të Presidentit Obama.